[{"text_idx": "#000000", "text": "Psience + Wanderlust seiklusrikkad koolitused"}, {"text_idx": "#000001", "text": "Keda va\u0308rbad Sina \u2013 inimest vo\u0303i profiili?"}, {"text_idx": "#000002", "text": "Elame va\u0308ga kiires ja du\u0308naamilises maailmas. Samuti on informatsiooni leidmine vaid aja ku\u0308simus. Ta\u0308nu sotsiaalmeediale elavad inimesed u\u0308priski la\u0308bipaistvat elu. Pole raske justkui \u201etunda\u201c teist inimest. Siiski on enamike va\u0308rbajate jaoks oluline leida \u201evaste\u201c to\u0308o\u0308kuulutusel olevatele no\u0303udmistele. Olukorrale, kus toimub kandidaatide u\u0308lemeelitamine ja u\u0308leostmine, on vo\u0303imalik teha u\u0308priski lihtsalt lo\u0303pp. Vaatame ja po\u0308o\u0308rame ta\u0308helepanu inimesele. Teatud oskused ja kompetentsid on edukaks toimetamiseks kahtlemata va\u0308ltimatult olulised, ent on veel palju sellist, milleks inimesed on vo\u0303imelised ja mida saab juurde o\u0303ppida."}, {"text_idx": "#000003", "text": "Hea to\u0308o\u0308koht sunnib meid pidevalt o\u0303ppima ja end arendama, et tunda vo\u0303iduro\u0303o\u0303mu. Ko\u0303ige olulisemad on o\u0303pitahe, uudishimu ja kultuuriline sobivus ettevo\u0303ttega. Aga ka oskus tunnistada, et sul ei pruugi alati o\u0303igus olla. Miks? Sest see hoiab avatuna o\u0303ppimisele. Oluline on u\u0308les leida sisemine motivaator ja saavutusvajadus. Siiski kiputakse la\u0308htuma personaliotsingus eelko\u0303ige inimese senistest saavutustest, mitte tema potentsiaalsest klapist uue meeskonnaga. Sellest tulenevalt na\u0308itab Google\u2019i analu\u0308u\u0308s, et akadeemiline sooritus ennustab to\u0308o\u0308tulemusi ette vaid 2-3 aastat. To\u0303si, mo\u0303nikord sellest piisabki, kuid enamasti otsitakse uusi inimesi pikema perspektiiviga."}, {"text_idx": "#000004", "text": "Me vo\u0303tame to\u0308o\u0308le inimese. Seega peaksime ka hindama inimest ja sobivust meeskonna ja ettevo\u0303tte va\u0308a\u0308rtustega. Po\u0308o\u0308rates ta\u0308helepanu vaid CVle ja profiilikirjeldusele, vo\u0303ib ja\u0308a\u0308da ma\u0308rkamata inimese potentsiaal ja sobivus meeskonnaga. Ja kui juhtubki, et meeskonnaga liitus vale inimene, tuleks u\u0308le vaadata profiil mitte inimene."}, {"text_idx": "#000005", "text": "Vaatame CV taha ja o\u0303pime tundma inimest: millest ta huvitub, mida ja\u0308lgib ja oluliseks peab. Parim ressurss on to\u0308o\u0308taja, kes suudab lahendada mitte vaid ta\u0308naseid, vaid ka tulevikus kerkivaid probleeme. Tundes inimesi, suudab ka ettevo\u0303te tegutseda edukamalt ning hoida to\u0308o\u0308tajaid rahulolevate ja pu\u0308hendunud partneritena."}, {"text_idx": "#000006", "text": "Toledo u\u0308likooli psu\u0308hholoogiao\u0303pilased Tricia Prickett ja Neha Gada-Jain avaldasid koosto\u0308o\u0308s professor Frank Bernieriga 2000. aastal uuringu, mille ja\u0308rgi tuleb va\u0308lja, et to\u0308o\u0308vestluse esimesed 10 sekundit ennustavad to\u0308o\u0308vestluse tulemuse. Seeto\u0303ttu leian, et on va\u0308ga oluline keskenduda nende sekundite va\u0308ltel pa\u0308riselt inimesele. Intervjueerija hajevil olek, nukker tuju vo\u0303i millegi pa\u0308rast a\u0308rritunud meel ei tohiks saada po\u0303hjuseks, miks va\u0308a\u0308rtuslik kandidaat kaotatakse."}, {"text_idx": "#000007", "text": "Meid hinnatakse juba lapseeast saati, vo\u0303rreldakse, seatakse pingeritta. Teeme seda paratamatult kogu oma elu va\u0308ltel, personaliotsingus eriti. On ta\u0308htis, et seejuures pu\u0308siks meeles peamine: na\u0308ha kogu inimest tema tugevuste ja omadustega. Me vo\u0303tame to\u0308o\u0308le inimese, mitte profiili."}, {"text_idx": "#000008", "text": "Artikli kirjutamisel on kasutatud Laszlo Bock\u2019i raamatut \u201eTo\u0308o\u0308 ruulib! Pilguheit Google\u2019i sisemusse muudab teie elu ja to\u0308o\u0308d\u201c ja artiklit \u201eWho do you hire? A person or a profile?\u201c"}]